Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01., 129/05., 109/07., 125/08., 36/09., 150/11 i 144/12.) i članka 30. Statuta Grada Bakra (»Službene novine« Primorsko – goranske županije, br. 25/09., 37/09., 7/13. i 44/13.) Gradsko vijeće Grada Bakra, na \_\_\_ sjednici održanoj \_\_. \_\_\_\_\_\_\_ 2014. godine donijelo je

**Odluku o izmjenama i dopunama**

**Odluke o stipendijama Grada Bakra**

**Članak 1.**

U Odluci o stipendijama Grada Bakra (»Službene novine« Primorsko – goranske županije., br. 37/10.) u članku 1. stavku 1. riječ: »dodiplomskih« mijenja se riječima: »preddiplomskih i diplomskih«.

**Članak 2.**

U članku 2. stavku 2. iza riječi »Hrvatskoj« dodaju se riječi: »i izvan Republike Hrvatske«.

**Članak 3.**

U članku 3. briše se stavak 1. alineja 5.

Stavak 2. mijenja se i glasi:

»Studenti prve godine preddiplomskog studija stječu pravo na stipendiju ukoliko su ostvarili odličan (izvrstan) uspjeh na koncu svakog razreda srednje škole.«

U stavku 3. riječ: »županjskim« mijenja se riječi: »županijskim«.

Dodaju se novi stavci 3. i 4. koji glase:

»Studenti prve godine diplomskog studija stječu pravo na stipendiju ukoliko su ostvarili prosjek ocjena položenih ispita 4,0 ili više na posljednjoj godini preddiplomskog studija, odnosno uspjeh od 3,0 ukoliko su djeca iz obitelji koje su korisnici socijalnog programa Grada Bakra.

Studenti ostalih godina studija stječu pravo na stipendiju ukoliko su ostvarili prosjek ocjena položenih ispita 4,0, ili više na prethodnoj godini studija, odnosno uspjeh od 3,0 ukoliko su djeca iz obitelji koje su korisnici socijalnog programa Grada Bakra.«

Dosadašnji stavci 3., 4. i 5. postaju stavci 5., 6. i 7.

**Članak 4.**

U članku 4. stavku 1. alineji 4. riječi: »I., II. i III. razredu« mijenjaju se riječima: »u svim razredima«.

U stavku 3. riječ: »županjskim« mijenja se riječi: »županijskim«.

**Članak 5.**

U članku 7. stavku 1. briše se alineja 2.

**Članak 6.**

U članku 8. stavku 1. dodaje se nova alineja 1. koja glasi »presliku domovnice«.

Dosadašnje alineje 1., 2., 3., 4., 5., 6. i 7. postaju alineje 2., 3., 4., 5., 6., 7. i 8.

U dosadašnjoj alineji 2 riječi: », višu ili visoku školu« mijenjaju se riječima: »školu, odnosno uvjerenje o redovitom upisu, sukladno statutu ustanove, s naznakom naziva vrste upisanog studija te razinom sveučilišnog studija«.

U dosadašnjoj alineji 3. briše se zarez i dodaju riječi: »s naznakom predmeta koji se odnose na prethodnu studijsku godinu,«

U dosadašnjoj alineji 7. riječi: »kopiju rješenja kojim im se priznaje socijalni status« mijenjaju se riječima: »potvrdu nadležnog upravnog tijela da je obitelj podnositelja zahtjeva korisnik socijalnog programa Grada Bakra.«.

**Članak 7.**

U članku 12. iza stavka 1. dodaje se stavak 2. koji glasi:

»Korisnik stipendije dužan je u roku od 30 dana od stjecanja diplome pismeno obavijestiti nadležna tijela Grada Bakra o tome. U suprotnom Grad Bakar će pokrenuti postupak za vraćanje cijelog iznosa primljene stipendije sudskim putem.«

Dosadašnji stavak 2. postaje stavak 3.

**Članak 8.**

U članku 13. stavku 1. riječi: »Ured gradonačelnika« mijenjaju se riječima: »Ured Grada«.

**Članak 9.**

Ova Odluka stupa na snagu osmog dana od dana objave u »Službenim novinama« Grada Bakra.

KLASA: \_

URBROJ: \_

Bakar, \_\_. \_\_\_\_\_\_\_\_ 2014.

GRADSKO VIJEĆE

GRADA BAKRA

Predsjednik

Milan Rončević, v.r.



**REPUBLIKA HRVATSKA**

PRIMORSKO - GORANSKA ŽUPANIJA

**GRAD BAKAR**

GRADONAČELNIK

KLASA: 011-01/14-01/18

URBROJ: 2170-02-05/1-14-3

Bakar, 15. rujna 2014.g.

**GRADSKO VIJEĆE GRADA BAKRA**

Putem predsjednika vijeća

gdin. Milana Rončevića

PREDMET: P**rijedlog Odluke o izmjenama i dopunama Odluke o stipendijama Grada Bakra**

Gradsko vijeće Grada Bakra na sjednici održanoj 24. rujna 2010. godine donijelo je odluku o stipendijama Grada Bakra (Službene novine PGŽ 37/2010.) u daljnjem tekstu: Odluka.

Grad Bakar već dugi niz godina dodjeljuje stipendije darovitim učenicima srednjih škola i studentima s ciljem poticanja njihove stvaralačke sposobnosti. Temeljni kriterije za njihov izbor je uspjeh i natprosječni rezultati koje postižu tijekom svog obrazovanja. Odlukom se utvrđuju uvjeti i kriteriji za stjecanje prava za dodjelu stipendija darovitim učenicima i studentima, postupak za dodjelu stipendija te prava i obveze korisnika stipendije. Povjerenstvo za dodjelu stipendija pristupilo je razmatranju dosadašnje odluke te se utvrdila potreba za izmjenama i dopunama pojedinih odredbi u cilju preciznijeg i jasnijeg definiranja istih.

Stoga Vam u privitku dopisa dostavljmo Prijedlog Odluke o izmjenama i dopunama Odluke o stipendijama kojim se predlaže terminološko usklađenje Odluke koja je na snazi sa Zakonom o znanstvenoj djelatnosti i visokom obrazovanju (NN 123/03., 105/04., 174/04., 02/07.- Odluka Ustavnog suda RH, 46/07, 45/09., 63/11., 94/13, i 139/13.). Nadalje, izmjenama i dopunama spomenute Odluke predlaže se da se stipendija može dodijeliti i studentima koji studiraju na fakultetima izvan Republike Hrvatske te su neke odredbe sukladno dosadašnjem iskustvu preciznije i jasnije definirane.

Slijedom navedenoga, predlažemo da Gradsko vijeće raspravi i usvoji dostavljeni Prijedlog Odluke.

S poštovanjem,

Gradonačelnik

Tomislav Klarić



**REPUBLIKA HRVATSKA**

PRIMORSKO - GORANSKA ŽUPANIJA

**GRAD BAKAR**

Ured Grada

KLASA: 011-01/14-01/18

URBROJ: 2170-02-05/1-14-1

Bakar, 15. rujna 2014.

**GRAD BAKAR**

**Gradonačelnik**

**g. Tomislav Klarić**

PREDMET: **Prijedlog Odluke o izmjenama i dopunama Odluke stipendijama Grada Bakra**

U privitku dopisa dostavljmo Prijedlog Odluke o izmjenama i dopunama Odluke o stipendijama kojim se predlaže terminološko usklađenje Odluke koja je na snazi sa Zakonom o znanstvenoj djelatnosti i visokom obrazovanju (NN 123/03., 105/04., 174/04., 02/07.- Odluka Ustavnog suda RH, 46/07, 45/09., 63/11., 94/13, i 139/13.).

Slijedom navedenog, predlažem da Gradskom vijeću uputite na donošenje Odluku o izmjenama i dopunama Odluke o stipendijama Grada Bakra.

S poštovanjem,

PROČELNICA:

Ivna Kauzlarić, mag.oec.



**REPUBLIKA HRVATSKA**

PRIMORSKO - GORANSKA ŽUPANIJA

**GRAD BAKAR**

GRADONAČELNIK

KLASA: 022-01/14-01/27

URBROJ: 2170-02-05/1-14-2

Bakar, 15. rujna 2014.g

Gradonačelnik Grada Bakra na temelju odredaba iz članka 48. stavka 1. točke 1. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01., 129/05., 109/07., 125/08., 36/09., 250/11. i 144/12.) i članka 53. stavka 1. alineje 2. i 3. Statuta Grada Bakra (»Službene novine Primorsko-goranske županije«, br. 25/09., 37/09., 7/13. i 44/13) donosi slijedeći

**Z A K LJ U Č A K**

1. Gradskom vijeću Grada Bakra predlaže se donošenje Odluke o izmjenama i dopunama Odluke o stipendijama Grada Bakra.
2. Prijedlog Odluke o izmjenama i dopunama Odluke o stipendijama Grada Bakra dostavlja se Gradskom vijeću na donošenje.

**O b r a z l o ž e nj e**

Prijedlogom Odluke o izmjenama i dopunama Odluke o stipendijama predlaže se terminološko usklađenje Odluke koja je na snazi sa Zakonom o znanstvenoj djelatnosti i visokom obrazovanju (NN 123/03., 105/04., 174/04., 02/07.- Odluka Ustavnog suda RH, 46/07, 45/09., 63/11., 94/13, i 139/13.).

Slijedom navedenoga, a sukladno člancima 60., 61. i 62. Poslovnika Gradskog vijeća Grada Bakra (»Službene novine Primorsko-goranske županije«, br. 34/09., 7/13. i 14/13.) podnosi se Gradskom vijeću Prijedlog Odluke o izmjenama i dopunama Odluke o stipendijama Grada Bakra na donošenje.

G R A D O N A Č E L N I K:

Tomislav Klarić

DOSTAVITI:

1. Gradsko vijeće-putem predsjednika g. Milana Rončevića,
2. Ured Grada,
3. Arhiv (spis KLASA: 011-01/14-01/18),
4. Arhiv (ovdje).